Viking har terminert kontrakten med George Green

Viking har valgt å terminere kontrakten med den unge midtbanespilleren George Green med umiddelbar virkning.

Publisert: Publisert: 21. november 2017

Her, etter seieren over Sarpsborg 08, jubler George Green og Ian Burchnall for siste gang i Viking-drakt. Publikum rakk å bli glad i Green den korte stunden har var i klubben. Foto: Anders Minge

Denne artikkelen er over to år gammel

21-åringen som kom til Stavanger i sommer, har allerede returnert til England.

Daglig leder i Viking, bekrefter saken overfor Aftenbladet.

– Utenomsportslige forhold gjorde at vi valgte å avbryte kontrakten med Green, forklarer Henningsen.

George Green ble hentet av ex-trener Ian Burchnall som kjente 21-åringen fra før. Green var i tenårene ansett som et av de aller største talentene i England, gikk som 15-åring til premier league og Everton, men maktet ikke overgangen fra sin tidligere trygge amatørtilværelse.

Les også Wiggen har fått ny fotballjobb - fem dager etter at han sa opp i Viking

I et åpenhjertig intervju med The Guardian la ikke unge Green skjul på at han hadde psykiske problemer og slet med tilværelsen.

Talentet var det imidlertid aldri tvil om, det var det og gutten Viking og Ian Burchnall prøvde å ta vare på, talentet fikk han også vist Vikings publikum så bra at han rakk å begeistre på kort tid.

Les også Rasende Viking-spiller: – Det var flaut å se på

Green hadde karantene og var ikke med laget til Trondheim i helgen, i stedet skjedde uheldige utenomsportslige ting som gjorde at Viking valgte å avbryte kontrakten og sende ham tilbake til England straks.

– Viking hadde heller ikke fornyet oppholdstillatelsen til Green, hva er forklaringen?

– Vi har på gang til å søke fornyet oppholdstillatelse, men forsto at han ikke kunne bli værende her, sier Eirik W. Henningsen.